dareik
Store norske leksikon,Økonomi og næringsliv,Penger,Eldre mynter og pengeenheter
Dareik er en gammelpersisk gullmynt som første gang ble preget under Dareios 1 (522–485 fvt.), trolig kort tid etter 516.
På forsiden er det en kronet mannsperson med bue og lanse eller dolk i en karakteristisk kneløpsstilling. Figuren har vært oppfattet som perserkongen, men kan også være en mytisk person eller en nasjonal guddom. Baksiden har et fordypet innslag som eneste preg.Dareiken, som hadde en normalvekt på cirka 8,4 gram og en meget høy finhet (cirka 980/1000), var den dominerende gullmynten i Den nære Orient og på østgresk område til midten av 300-tallet fvt. Les mer i Store norske leksikon penger mynt numismatikk Persia